CELEX: 62011CN0033
Language: sk
Date: 2011-01-21 00:00:00
Title: Vec C-33/11: Návrh na začatie prejudiciálneho konania, ktorý podal Korkein hallinto-oikeus (Fínsko) 21. januára 2011 — A Oy

19.3.2011   
            
            
               SK
            
            
               Úradný vestník Európskej únie
            
            
               C 89/11
            
         Návrh na začatie prejudiciálneho konania, ktorý podal Korkein hallinto-oikeus (Fínsko) 21. januára 2011 — A Oy
   (Vec C-33/11)
   2011/C 89/21
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein hallinto-oikeus
   
      Účastníci konania pred vnútroštátnym súdom
   
   
      Odvolateľka: A Oy
   
      Ďalší účastník konania: Veronsaajien oikeudenvalvontayksikkö
   
      Prejudiciálne otázky
   
   
               1.
            
            
               Má sa článok 15 ods. 6 šiestej smernice o DPH 77/388/EHS (1) vykladať v tom zmysle, že „leteckými spoločnosťami za odplatu, najmä na zahraničných linkách“ sa rozumejú aj komerčné letecké spoločnosti, ktoré pre potreby spoločností a súkromných osôb pôsobia najmä v medzinárodnej charterovej leteckej doprave za odplatu?
            
         
               2.
            
            
               Má sa článok 15 ods. 6 šiestej smernice o DPH 77/388/EHS vykladať v tom zmysle, že oslobodenie od dane, ktoré je v ňom upravené, sa vzťahuje len na dodávky lietadiel vykonané priamo leteckým spoločnostiam pôsobiacim predovšetkým za odplatu v medzinárodnej doprave, alebo sa toto oslobodenie vzťahuje aj na dodávku lietadiel hospodárskym subjektom, ktoré samy nepôsobia v medzinárodnej doprave za odplatu, ale lietadlo prenechajú na užívanie hospodárskemu subjektu, ktorý v tejto oblasti pôsobí?
            
         
               3.
            
            
               Ak sa vezme do úvahy skutočnosť, že letecká spoločnosť mohla lietadlá využiť aj na iné lety, je z hľadiska odpovede na druhú otázku relevantné, že vlastníčka lietadiel postúpila faktúru za užívanie lietadiel súkromnej osobe, ktorá je jej akcionárkou, a získané lietadlá slúžili hlavne na jej vlastné obchodné a/alebo súkromné účely?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).